મહેસૂલી સચિવ હસમુખ અઢિયાએ આજે પત્રકાર પરિષદમાં કહ્યું હતું કે, ગયા સપ્તાહે પૂરી થયેલી આ અવધિમાં કુલ ૬૩૮ જાણકારી મળી છે. જે હેઠળ વિદેશમાં ૪૧૪૭ કરોડ રૂપિયાની ગેરકાયદે સંપત્તિની જાહેરાત કરવામાં આવેલી છે. આ સંપત્તિની જાહેરાત કરવાની અવધિ ૩૦મી સપ્ટેમ્બરના દિવસે પૂરી થઈ ગઈ હતી. સરકારને તેના ઉપર કરવેરા અને દંડના રૂપિયામાં કુલ ૨૪૮૮.૨૦ કરોડ રૂપિયા મળશે. સરકારે ૧ ઓક્ટોબરના દિવસે જાહેરાત કરી હતી કે આ સુવિધા હેઠળ કુલ ૩૭૭૦ કરોડ રૂપિયાની રકમ મળી છે.